Millegi pärast ma olen küll hea jälgija aga aeglane õppija. 6 aastat üleeelmise tööandja juures käitusin ma umbes samuti: kui teadsin, et mul on õigus (vähemalt mu enda arust), siis ironiseerisin ja mõnitasin kõiki teisi ideid. Kui ma millestki aru ei saanud, siis ma olin tingimusteta  sarkastiline. Tagantjärgi on veider mõelda, kui palju ülbust ja vähe kannatust mul oli, et konstruktiivselt asju arutada. Kokkuvõttes sai muidugi kõigil kopp ette: minul tööandjast ja tööandjal minust.